kardosdrur/scandi-wiki huggingface dataset:
ATP Finals

ATP Finals er en tennisturnering, der spilles som afslutning på en sæson for spillerne på ATP Tour.

Turneringen består af en herresingle- og en herredoublerække, der begge har deltagelse af de otte spillere hhv. doublepar, der har optjent flest ranglistepoint i det indeværende kalenderår, hvilket ikke nødvendigvis er det samme som de otte højst rangerede spillere på verdensranglisten, hvor spillerne kan have point "hængende" fra det foregående år. Men da det er sidst på sæsonen, er det oftest de otte bedst placerede på ranglisten.

Den tilsvarende turnering for kvinder er WTA Finals.

Historie 

Turneringen blev første gang spillet i 1970, hvor den blev afviklet under navnet The Masters og var arrangeret af International Tennis Federation (ITF). I mange år var det mest en showturnering, og resultaterne talte ikke til verdensranglisten. Det var først, da den i 1990 kom ind under Association of Tennis Professionals (ATP), at den under navnet ATP Tour World Championship begyndte at give ranglistepoint. ITF fortsatte med at arrangere sin egen Grand Slam Cup for de bedste spillere fra grand slam-turneringerne, men denne rivalisering blev afsluttet, da de to organisationer i 1999 enedes om at arrangere en fælles turnering under navnet Tennis Masters Cup. Fra 2009 skiftede turneringen navn til ATP World Tour Finals, og i 2017 ændredes dette igen til ATP Finals.

I en række år blev der afholdt separate single- og doubleturneringer, og nogle år blev double-turneringen slet ikke afviklet, men i de senere år er de to rækker afholdt sammen.

Vindere og finalister

Single

Flest titler

Double

Flest titler

Se også 
 WTA Tour Championships

Referencer

Eksterne henvisninger 
 ATP Finals 

 
Etableret i 1970
Endosymbiontteorien

Endosymbiontteorien er en teori om, at grønkorn og mitokondrier, i den eukaryote celle, oprindeligt var symbiotiske prokaryoter.

Teorien beskriver hvordan mitokondrier og plastider (f.eks. kloroplaster) engang var fritlevende prokaryoter (bakterier) som blev optaget af andre prokaryoter og udviklede et symbiotisk forhold. Dette endosymbiotiske samarbejde mellem prokaryoterne ledte til udviklingen af nutidens eukaryote organismer.

Baggrund 

Livet på Jorden opstod for cirka 3,7 milliarder år siden  og indtil for ca. 2 milliarder år siden var atmosfæren oxygenfri. En forudsætning for de første organismer var derfor at de kunne leve uden adgang til ilt, såkaldte anaerobe organismer. Men for ca. 2 milliarder år siden begyndte iltindholdet i havet og atmosfæren at stige og det var i den forbindelse at den eukaryote organisme opstod. 

Dette var en betydningsfuld hændelse, da fremkomsten af eukaryoter i stor grad har påvirket hvordan livet på Jorden udviklede sig siden da. Endosymbiontteorien som forfattedes af Konstantin Mereschkowski (1905) og Ivan Wallin (1923) ignoreredes først men blev alment accepteret flere årtier senere, da den amerikanske biolog Lynn Margulis udførte mikrobiologiske studier som medvirkede til at forklare og udvikle teorien til den moderne endosymbiontteori (1966)

Se også 
 Eukaryoter
 Evolution
 Prokaryoter
 Symbiose

Kilder 

Symbioser
Mikrobiologi
John Moore

John Moore (født i 1970 i Dundalk i Irland) er filminstruktør, filmproducer og manuskriptforfatter.

Karriere 
Moore blev undervist på teknisk skole i Dublin, hvor han studerede film. Efter at have bestået, skrev og instruerede han en række kortfilm i Irland. Han gik videre til instruere flere reklamer herunder reklamelanceringen for Sega Dreamcast, som Twentieth Century Fox fandt så imponerende, at de gav ham 40 millioner dollars som budget til at instruere krigsfilmen Behind Enemy Lines fra 2001 med Owen Wilson i hovedrollen. 

Til dato har Moore lavet fire film for Twentieth Century Fox: Behind Enemy Lines, Flight of the Phoenix, The Omen, og Max Payne. På trods af blandede anmeldelser klarede Behind Enemy Lines og The Omen sig godt i forhold til indtjeningerne. Flight Of The Phoenix modtog dog kun negative anmeldelser og indtjente kun $21 millioner – der var meget mindre en filmens budget. Max Payne blev udgivet den 17. oktober 2008, og modtog også kun dårlige anmeldelser. Det er blevet bekendtgjordt at Moore vil instruere filmen Virulents, der vil blive udgivet i 2009.

Moore blev overvejet som instuktør på filmen X-Men: The Last Stand på et tidspunkt, men blev slået af Brett Ratner. Han blev også overvejet til at lede nyindspilning af Fredag den 13., men den stilling endte med at gå til Marcus Nispel.

Personlige liv 
Moore er forlovet med make-up-artisten Fiona Connon, som han mødte på settet af The Omen. Sammen har de et barn ved navn Joseph.

Filmografi 
 Jack's Bicycle (1990) 
 He Shoots, He Scores (1995)
 Behind Enemy Lines (2001)
 Yeager (2003)
 Flight of the Phoenix (2004)
 The Omen (2006)
 Max Payne (2008)
 Virulents (2009) (Bekendtgjordt)

Referencee

Eksterne henvisninger 
 

Filminstruktører fra Irland
Filmproducere
Manuskriptforfattere fra Irland
Irmgardz 2.0

Irmgardz 2.0 (etab. 2007) – dansk independent pladeselskab, der bl.a. udgiver Nanna, Tomas Ortved (også i Sort Sol), Doris og Claus Høxbroe & 1.th. m.fl. 

Selskabet blev startet af bl.a. Jan Wintersø og Hilmer Hassig, der begge havde en tilknytning til det oprindelige pladeselskab Irmgardz, samt Carsten Valentin (bl.a. i bandet Superjeg).

Referencer 

Pladeselskaber fra Danmark
Etableret i 2007
C.T. Andersen

Carl Thorvald Andersen (født 9. marts 1835 i København, død 10. september 1916) var tømrermester og Holmens bygningsinspektør i anden halvdel af 1800-tallet. I den egenskab stod han for mange nye byggerier, der blev opført til flådens brug i takt med datidens accelererende teknologiske udvikling. I dag bruges disse bygninger af blandt andet Kunstakademiets Arkitektskole og Rytmisk Musikkonservatorium.

Han blev efterfulgt på posten i 1899 af arkitekten Olaf Schmidth.

Bygninger tegnet af C.T. Andersen 
 Bådeværftet (1865)
 Søminevæsenets værksteder på Nyholm (1878-93)
 Kobbersmedje på Frederiksholm (1884, efter forlæg af Ferdinand Meldahl, fredet)
 Kedelsmedjen på Frederiksholm (1887-88, fredet)
 Artilleriværkstedet på Arsenaløen (1888-94)
 Beklædningsmagasinet på Frederiksholm (1889)
 Arresthuset på Nyholm (1891)
 Exercer- og gymnastikhuset på Frederiksholm (1892, fredet)
 Modelkammeret på Frederiksholm (1893, fredet)

Kilder 

Personer fra København
Arkitekter fra Danmark
Danskere i 1800-tallet
Historicistiske arkitekter
Tømrere fra Danmark
Civile ansatte i Søværnet
Danske krøniker

Danske krøniker, annaler og historiske værker fra Middelalderen. Disse bøger, samt værker, og andre, former et basiskendskab til den tidlige Danmarkshistorie.

Denne liste er ikke komplet, og vil sandsynligvis aldrig blive det.

Krøniker og Historiske værker 

 Roskildekrøniken ()
 Chronicon Lethrense (Lejrekrøniken)
 Brevis Historia Regum Dacie (Sven Aggesens Danmarkshistorie)
 Gesta Danorum (Saxos Danmarkshistorie)
 Chronica Jutensis (Jyske Krønike)
 Compendium Saxonis (Saxo kompendia i Jyske Krønike)
 Chronica Sialandie: Ældre  Sjællandske Krønike (1028-1307) & Yngre Sjællandske Krønike (1308-1366)
 Skibbykrøniken 1047-1534
 Den danske Rimkrønike 1495
 Danmarks Riges Krønike, ved Arild Huitfeldt

Annaler 

 Annales ad annum 1290 perducti (Annalistiske Noter, der ender 1290)
 Annales Albiani
 Annales Colbazenses 1130-1177 (Colbaz-årbogen)
 Annales Dano-Suecani 916-1263 (Dansk-Svensk årbog 916-1263)
 Annales Essenbecenses (Essenbæk-årbogen)
 Annales Lundenses (Lunde-årbogen)
 Annales Nestvedienses 821-1300 (Den Yngre Næstved årbog)
 Annales Nestvedienses 1130-1228 (Den Ældre Næstved årbog)
 Annales Ripenses (Ribe årbogen)
 Annales Ryenses (Ryd årbogen) 
 Annales Scanici (Skaanske årbog)
 Annales Sorani ad 1268 tidligere også omtalt som Annales Slesuicenses
 Annales Sorani 1130-1300 (Den Yngre Sorø årbog)
 Annales Sorani 1202-1347 (Den Ældre Sorø årbog)
 Annales Waldemariani (Valdemar årbogen)
 Annales 67 –1287
 Annales 980-1286
 Annales 841-1006
 Annales 1095-1194
 Annales 1098-1325
 Annales 1101-1313 (Annaludtog 1101-1313)
 Annales 1246-1265
 Annales 1259-1286
 Annales 1275-1347 (Årbogfragment 1275-1347)
 Ex Annalibus Dano-Suecani 826-1415 (Dansk-Svensk årbog 826-1415)
 Collectanea Petri Olai (Franciskanermunken Peder Olsens Collectanea)

Lovbøger 

 Jyske Lov
 Valdemars Sjællandske Lov
 Eriks Sjællandske Lov
 Skånske Lov

Lister 

 Series Regum Danie ex Necrologio Lundensi
 Catalogus Regum Danie
 Series ac breuior historia regum Danie
 Reges Danorum
 Nomina Regum Danorum
 Wilhelmi Abbatis Genealogia Regum Danorum
 Incerti Auctoris Genealogia Regum Daniæ
 Liber Census Daniæ (Kong Valdemars Jordebog)

Se også 

 Adam af Bremens Gesta Hammaburgensis ecclesiae pontificum (De hamburgske ærkebiskoppers store gerninger)
 Avicos m.fl. Gesta Wulinensis ecclesiae pontificum (De wolinske biskoppers historie)

Krøniker
Nordisk litteratur fra middelalderen
Lister relateret til Danmark
Valdemar Birkmand

Laurits Valdemar Birkmand (født 17. september 1873 i Kullerup Sogn, Vindinge Herred, død 25. september 1930 på Københavns Amtssygehus i Gentofte) var en dansk arkitekt.

Familie 
Valdemar Birkmand var søn af husmand og snedker Rasmus Christian Hansen og Kirstine Marie Pedersen. Han boede i sin barndom i og omkring Odense og blev konfirmeret i Kerte Kirke 1887. 

29. august 1902 ægtede han i Matthæus Kirke Vilhelmine Marie Hoff (31. december 1877 – 16. august 1960). Parret fik tre sønner (Svend Birkmand, civilingeniør, R., 1903-1986, Preben Bror Birkmand, arkitekt, 1906-1961 og Otto Birkmand, 1908-1920). Begravet på Hellerup Kirkegård.

Uddannelse og karriere 
Valdemar Birkmand kom i tømrerlære 1890 hos tømrermester Nielsen i Aarup på Fyn, blev udlært hos tømrermester V. Nielsen i Odense og fik svendebrev i Odense 24. april 1895. Han gik på Odense Tekniske Skoles dagskole fra november 1894 til foråret 1899, afsluttet med afgangseksamen. Han gik dernæst 1899-1903 på Kunstakademiets afdeling for arkitekter.

Valdemar Birkmand var ansat dels som tegner, dels som konduktør hos arkitekterne Henrik Hagemann, professor Vilhelm Klein, Philip Smidth og Alfred Thomsen, indtil han i 1906 nedsatte sig som selvstændig arkitekt. 
Stilistisk arbejdede han inden for nybarokken, nyklassicismen og Bedre Byggeskik.

Værker 
De væsentligste er:
 Hvilehjemmet Salem, Skovtofte, Hummeltoftevej, Kongens Lyngby (1907)
 Skolehjemmet Skovly, Langhaven 18, Gammel Holte/Vedbæk (1906-08)
 Søværnets Kaserne, Batteriet Sixtus på Nyholm, Holmen (1908-10, fredet 1997) 
 Ombygning af Holtegaard, det senere Gammel Holtegaard for etatsråd H.N. Andersen (1910)
 Ombygning af Vennerslund, Strandvejen 144, Charlottenlund, for etatsråd H.N. Andersen (1911-12, nedrevet 1973)
 Holmegården, Lyngbyvej 403, Gentofte (1912, ombygget 1972)
 Villa for grosserer Julius Würth, nu Polens Ambassade, Richelieus Allé 10, Hellerup (1913)
 Domestikbolig og garage til villa Skovbakken, det senere P. Carl Petersens Kollegium, Strandvejen 163, Skovshoved (1914)
 Udvidelse og ombygning af villa Skovbakken, senere P. Carl Petersens Kollegium (1919-22)
 Sankt Lukas Stiftelsen, Bernstorffsvej 20/Tuborgvej 85-87, Hellerup (1929-32, færdiggjort af Aage Rafn efter Valdemar Birkmands død (siden til- og ombygget)
 Sankt Lukas Stiftelsens Kirke, Hellerup (1929-32, færdiggjort af Aage Rafn)

Referencer

Kilder 
 Slægtsside

Personer fra Fyn
Arkitekter fra Danmark
Nyklassicistiske arkitekter
Danskere i 1900-tallet
Fjellerup (Norddjurs Kommune)

Fjellerup er en landsby ved kysten i det nordlige Djursland med , beliggende i Fjellerup Sogn. Landsbyen ligger i Norddjurs Kommune og hører til Region Midtjylland.

Landsbyen nævnes første gang i 1423 som "Fjældorp". I Fjellerup findes Fjellerup Kirke og der lå endvidere en selvstændig herregård, Fjellerup Østergaard, der i dag en avlsgård under Meilgaard Gods.
Fjellerup er kendt som en ferieby med store sommerhusområder, og byen har to campingpladser. I byen ligger også Djurslands Efterskole, der er et aktiv for byen.

Kilder 

Byer i Norddjurs Kommune
Fjellerup

Fjellerup er navnet på flere lokaliteter i Danmark:

 Fjellerup (Faaborg-Midtfyn Kommune) – bebyggelse beliggende i Ryslinge Sogn og Gislev Sogn i Faaborg-Midtfyn Kommune
 Fjellerup (Norddjurs Kommune) – landsby beliggende i Fjellerup Sogn
 Fjellerup (Ellested Sogn) – bebyggelse beliggende i Ellested Sogn i Nyborg Kommune
 Fjellerup (Fjelsted Sogn) – bebyggelse beliggende i Fjelsted Sogn i Middelfart Kommune
Søværnets Kaserne

Søværnets Kaserne (også omtalt som Marinekasernen) er en kaserne på Nyholm i København opført 1908-1910 efter tegninger af Valdemar Birkmand. Kasernen blev taget i brug den 20. juni 1910. I perioden op til bygningen af kasernen var menigt personel blevet indkvarteret i kaserneskibe, blandt andre fregatten Sjælland, der efterhånden var ganske nedslidt, og man undersøgte muligheden for at indkvartere personellet i de eksisterende bygninger. Det viste sig dog ikke at være muligt. Man valgte derfor at bygge en trefløjet kaserne bag hovedvagten og arresten, der blev opført 1890 af C.T. Andersen.

I dag benyttes kasernen ikke som en reel kaserne, men derimod som "hotel" og underbringelse for Forsvarets kursister og militære gæster på Holmen og København.

Kasernen og arresten blev fredet i 1997 som led i den store fredning af bygninger på Holmen.

Kilder 
 marinehist.dk: Nyholm, en historisk vandring 

Militære anlæg i København
Etableret i 1910
Kaserner i Danmark
Fredede bygninger, konstruktioner og anlæg i Københavns Kommune
Robert Svendsen

Charles Robert Edvard Svendsen i daglig tale Robert Svendsen (født 10. december 1884 i København, død 17. juli 1938 på Langøre på Samsø) var en dansk flyvepioner, motorsportsmand og automobilforhandler.

Den 5. januar 1910 satte Robert Svendsen rekord ved at flyve i en højde af 84 meter over Kløvermarken, der dengang var Danmarks eneste autoriserede flyveplads. Den 15. januar 1910 fik han som den første i Skandinavien et flyvecertifikat.

Robert Svendsens flyvninger med flyet Dania er dokumenteret i stumfilmen fra 1910 Robert Svendsens Flyvning.

Den 17. juli 1910 fløj han fra Kløvermarken på Amager i København til Limhamn syd for Malmø. Det skete fire år efter at Jacob Ellehammer i 1906 foretog de første flyhop på øen Lindholm i Smålandsfarvandet. Danmark var på det tidspunkt blandt de førende med hensyn til flyvning. Flyvningen over Øresund blev overværet af vennen Carl Th. Dreyer, der var i Limhamn, da Svendsen landede.

I 1911 landede Robert Svendsen sin flyver i Køge og vandt dermed en præmie på 1000 kr. for en flyvning på over over 40 km. udstedt af Krak. Turen tog 35 min.   

Flyvningerne fandt sted i flyet Dania, som Robert Svendsens arbejdsgiver, grosserer Gustav Salomonsen havde købt i Frankrig af Brødrene Voisin. Efter flyvningen over Øresund ombyggede Svendsen flyet efter et design af den engelsk-franske flykonstruktør Henry Farman. Det ombyggede fly blev anvendt som det første danske militærfly under navnet Glenten, der i årene 1912-13 blev benyttet som skolefly af Marinens Flyvevæsen.

Noter

Eksterne henvisninger 
 

Piloter fra Danmark
Motorsportsfolk fra Danmark
Personer fra København
P. Carl Petersens Kollegium

P. Carl Petersens Kollegium er et kollegium i Skovshoved nord for København. Det er etableret af grosserer P. Carl Petersen, direktør for Nordisk Kaffe-Kompagni, der testamenterede sin villa Skovbakken på Strandvejen i Skovshoved til kollegieformål. Kollegiet åbnede i september 1948 efter en ombygning ved Thomas Havning. I begyndelsen var kollegiet forbeholdt medicinstuderende, samt studerende ved Handelshøjskolen. 

Den overdådige bolig blev oprindeligt bygget for grosserer Phillips og opført i 1899 af arkitekt Thorvald Gundestrup. Samme arkitekt udvidede huset for den nye ejer, grosserer Petersen, i 1906. I 1914 opførte P. Carl Petersen med Valdemar Birkmand som arkitekt en domestikbolig med tilhørende dobbeltgarage på grunden, og fra 1919 til 1922 blev selve hovedbygningen udvidet ved en større om- og tilbygning ved arkitekt Birkmand.

Kollegiet huser til daglig 34 studerende, som enten læser på Københavns Universitet eller Copenhagen Business School.

Eksterne henvisninger 
Kollegiets hjemmeside www.pcarlpetersens.dk

Kollegier i Danmark
Bygninger, konstruktioner og anlæg i Gentofte Kommune
Skovshoved
Strandvejen
Etableret i 1948
Blake Lively

Blake Ellender Brown (født 25. august 1987) er en amerikansk skuespillerinde. Hun tog navnet Lively da det var hendes mormors pigenavn. Hun er hovedsageligt kendt fra serien Gossip Girl, hvor hun spiller Serena Van Der Woodsen og filmene The Sisterhood of the Traveling Pants 1 og 2, hvor hun spiller Bridget Vreeland. Blake Lively har også spillet med i filmen Age of Adaline fra 2015. Lively har også medvirket i film som "A Simple Favor" og "The Shallows"

Privat 

Lively datede Gossip Girl medstjerne Penn Badgley i tre år før de slog op. Lively mødte første gang Ryan Reynolds i 2010, imens de filmede Green Lantern. I oktober 2011 begyndte de at date. Parret giftede sig med hinanden den 9. september 2012, på Boone Hall Plantation i Mount Pleasant, South Carolina.

Priser 
Teen Choice Awards som Choice TV Actress Drama i Gossip Girl.
Teen Choice Awards som Choice TV Breakout Star Female i Gossip Girl.

Referencer

Eksterne henvisninger 

 

Skuespillere fra Californien
Personer fra Los Angeles
Liden padderok

 
Liden Padderok (Equisetum variegatum) er en 10-20 cm høj sporeplante, der i Danmark vokser vildt i klitter og grusgrave, men er meget sjælden. Hele planten indeholder kiselsyre i form af små, skarpe krystaller, der udskilles på ydersiden af cellerne.

Beskrivelse 
Liden Padderok er en flerårig urt med en opret vækst. Skuddene er mørkegrønne og overvintrer grønne, og som danner sporer. På disse skud sidder de endestillede, kogleagtige sporehuse. Alle skud er furede, leddelte og hule (undtagen ved leddene). Bladene er bittesmå og skælformede, og de sidder i kranse ved leddene enten på hovedskuddet eller på sideskuddene.

Rodnettet består af et dybtliggende og vidt forgrenet netværk af jordstængler og nogle spinkle trævlerødder.

Størrelse: 0,20 m høj, de enkelte skud er ganske smalle (grundet fraværende sideskud).

Kendetegn 
Liden Padderok adskiller sig fra flere af de andre padderok-arter (bortset fra Skavgræs) ved ikke at have sideskud. Til forskel fra Skavgræs har Liden Padderok kun 4-12 ribber (furer) på stænglerne. Skavgræs har 14-26 ribber og en tykkere stængel.

Voksested 
I Danmark er Liden Padderok meget sjælden. Den er fundet i grus- og lergrave på Sjælland og i klitlavninger i Nordvestjylland.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Padderok
Flerårige urter
Planter i Danmark
Stedsegrønne
Ommestrup

Ommestrup er en lille landsby på Djursland, beliggende i Mørke Sogn ca. en kilometer syd for Mørke. Landsbyen ligger i Syddjurs Kommune og tilhører Region Midtjylland.

Stedet omtales første gang år 1430 som "Ommestorp". Landsbyen har tidligere haft både skole og højskole, samt to teglværker. Alt erhverv og uddannelsesinstitutioner er dog for længst lukkede.

Lokaliteter i Syddjurs Kommune
Byer og bydele med genforeningssten
Wallsend

Wallsend er en by i North Tyneside, Tyne and Wear, England. Wallsend har sit navn fra slutningen af Hadrians mur (Hadrian's Wall).

Hadrian's Wall Path løber 135km fra Wallsend på østkysten til Bowness-on-Solway på vestkysten.

Kendte personer fra Wallsend 
 Paul W.S. Anderson – filminstruktør
 Michael Carrick – fodboldspiller
Sting - musiker, sangskriver

Referencer

Eksterne henvisninger 

Byer i England
Tyne and Wear
Oplysninger til Borgerne om Samfundet

Oplysninger til Borgerne om Samfundet eller også forkortet OBS er en tv-udseendelse på DR, som har til formål at bringe samfundsinformation af generel interesse for seerne i form af korte oplysningsfilm. OBS startede i 1977 efter inspiration fra Sveriges Televisions "Anslagstavlan".

Eksterne henvisninger 
 DR's officielle hjemmeside for OBS 

DR-programmer
Frants Rantzau

Frants (også Frands eller Franz) Rantzau er navnet på flere personer:

 Frants Rantzau (rigshofmester) (1604-1632) – til Rantzausholm, dansk adelmand, godsejer og rigshofmester
 Frants Rantzau (1555-1612) (1555-1612) – til Rantzau, Schönewaide, Redingstorf samt Ziesendorf i Mecklenburg og Brobygård , holstensk godsejer og adelsmand
 Frants Ranzau (1620-1676) (ca. 1620-1676) – til Estvadgård, Bratskov og Bramsløkke, oberst
 Frants Rantzau (1695-1768) (1695-1768) – til Rantzausgave, kejserlig løjtnant
Pfarrweisach

Pfarrweisach er en kommune i Landkreis Haßberge i Regierungsbezirk Unterfranken i den tyske delstat Bayern. Den er en del af Verwaltungsgemeinschaft Ebern.

Geografi 
Pfarrweisach ligger i Region Main-Rhön.
 
I kommunen ligger ud over Pfarrweisach, landsbyerne Dürrnhof, Herbelsdorf, Junkersdorf a.d.Weisach, Kraisdorf, Lichtenstein, Lohr, Rabelsdorf og Römmelsdorf.

Eksterne henvisninger
Nordea Danish Open 2008

Nordea Danish Open 2008 var en international ITF-turnering på dansk jord for kvindelige tennisspillere, og den blev afviklet i Arena Fyn i Odense i perioden 17. – 23. november 2008.

Turneringen havde en præmiesum på $ 100.000 og var en del af ITF Women's Circuit, et niveau lavere end WTA-turneringer, men havde alligevel besøg af tre top 100-spillere, heriblandt den topseedede dansker Caroline Wozniacki, der på daværende tidspunkt lå nr. 12 på WTA's verdensrangliste. Wozniacki vandt også turneringen med finalesejr over den andenseedede svensker Sofia Arvidsson med 6-2, 6-1. Doublerækken blev vundet af Sarah Borwell fra Storbritannien og Courtney Nagle fra USA. 

Wozniacki var med sin deltagelse den højst-placerede tennisspiller nogensinde, der har spillet kampe på ITF Women's Circuit. Det var første gang, at der i Danmark blev arrangeret en ITF-turnering på dette niveau for kvinder, og det var ønsket og målet at få den opkategoriseret til en WTA-turnering allerede fra 2009.

Resultater

Damesingle

Damedouble

Kilder / eksterne henvisninger 
 ITF Women's Circuit – $100,000 Odense 2008  

Tennisturneringer
Tennis i 2008
Danish Open 2008
VISO

VISO (Den nationale videns- og specialrådgivningsorganisation),  er en dansk organisation under Servicestyrelsen, som er et rådgivende organ over for kommuner, borgere og institutioner.

Områderne som der rådgives omkring er blandt andet  de ældre medborgere i forbindelse med udvikling, undervisning og forskning, de socialt udsatte, for eksempel alkoholikere, stofmisbrugere, sindslidende  hjemløshed, prostitution, vold i nære relationer samt senfølge af seksuelle overgreb samt relevant rådgivning til børn, unge og handicappede.

Ekstern henvisning
VISOS hjemmeside 

Rådgivning
Rauhenebrach

Rauhenebrach er en kommune i Landkreis Haßberge i Regierungsbezirk Unterfranken i den tyske delstat Bayern.

Geografi 
Rauhenebrach ligger i Region Main-Rhön i Steigerwald ved floden Rauhe Ebrach (biflod til Regnitz).
 
I kommunen ligger landsbyerne: Fabrikschleichach (früher Glashütte), Falsbrunn, Fürnbach, Geusfeld, Karbach, Koppenwind, Obersteinbach, Prölsdorf, Schindelsee, Theinheim, Untersteinbach, Wustviel, Fabrik-Schleichacher Forst-NO og Fabrik-Schleichacher Forst-SW.

Kommunens administration ligger i Untersteinbach.

Weblinks